Max Verstappen a fost sincer după ce a obținut un nou pole position și a dezvăluit că a avut probleme în calificările cursei de spirnt a Marelui Premiu de la Miami.
Cursa de sprint va fi LIVE pe Antena 3 CNN şi LIVE STREAM în AntenaPLAY sâmbătă, de la ora 19:00. Max Verstappen va pleca din pole position, Charles Leclerc va pleca de pe poziția a 2-a, în timp ce de pe poziția a 3-a va pleca Sergio Perez.
Max Verstappen a avut probleme în calificările cursei de sprint a Marelui Premiu de la Miami
Chiar dacă a obținut cel mai bun timp din calificări, Verstappen a dezvăluit că nu se aștepta să plece din pole position la cursa de sprint de la Miami.
Pilotul olandez a dezvăluit că a avut probleme în SQ2 și SQ3 și că circuitul i-a dat mari bătăi de cap.
„Să fiu sincer, a fost teribil! Ultima sesiune a fost dificilă. Nu m-am simțit bine în SQ2. Și SQ3 a început similar, nu m-am îmbunătățit, dar aparent am terminat primul. În antrenamente m-am simțit bine, dar nu pot spune asta și despre calificări.
Cred că este și circuitul de vină, la antrenamente chiar speram la pole-position, însă optimismul mi-a dispărut în calificări. Totuși, nu știu ce s-a întâmplat cu celelalte mașini în ultimul tur, am reușit să obținem acest pole”, a spus Max Verstappen, după calificările pentru cursa de sprint a Marelui Premiu de la Miami, care au fost în direct pe Antena 3 CNN și LIVE STREAM în AntenaPLAY.
De asemenea, și piloții Mercedes au întâmpinat dificultăți pe ciurcuit. Lewis Hamilton și Georghe Russell au fost eliminați în SQ2.
Max Verstappen a dat cărţile pe faţă despre oferta colosală de la Mercedes
Max Verstappen a dat cărţile pe faţă despre oferta colosală de la Mercedes. Campionul mondial a declarat că îşi doreşte să rămână la Red Bull, fiind mulţumit de performanţa monopostului echipei austriece.
Triplul campion mondial Max Verstappen a anunţat, înaintea Marelui Premiu de Formula 1 de la Miami, că nu intenţionează să se despartă de echipa Red Bull, la o zi după plecarea inginerului Adrian Newey.
„Pentru moment, viitorul meu este la Red Bull”, a spus, într-o conferinţă de presă, pilotul olandez, care este legat de echipa austriacă până la finalul anului 2028.
Zvonurile despre plecarea lui Verstappen au prins tot mai mult contur în ultimele săptămâni, după izbucnirea conflictului intern, în februarie, după acuzaţiile de „comportament nepotrivit” formulate de o angajată la adresa directorului Christian Horner, exonerat de o anchetă internă.
Plecarea lui Newey, marele artizan al succesului echipei Red Bull, unde lucra din 2006, cu şase titluri mondiale la constructori şi şapte la piloţi, ar fi legată de lupta pentru putere, potrivit BBC, relansând zvonurile legate de viitorul lui Verstappen, care este în conflict cu Horner.
Verstappen a ţinut să dezmintă zvonurile despre existenţa unei oferte de la Mercedes, care i-ar fi promis 150 de milioane de euro.
‘‘Chiar dacă ar fi fost adevărat, 150 de milioane … Banii nu sunt criteriul pentru care aş pleca în altă parte. Sunt mulţumit cu ce am câştigat până acum. Ceea ce contează cel mai mult este performanţa. Pentru că ştiu că dacă aş concura pentru locul 5 sau 6 aş deveni morocănos”, a subliniat Verstappen.